
                  Nr.4c-3/23/2019
AVIZ

asupra Propunerii legislative privind facilitarea încheierii contractelor de donaţie între operatorii economici şi instituţiile sociale

În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru industrii şi servicii a fost sesizată pentru aviz, care va fi transmis Comisiei juridice, de disciplină şi imunităţi, care este sesizată în fond, cu Propunerea legislativă privind facilitarea încheierii contractelor de donaţie între operatorii economici şi instituţiile sociale, transmisă cu adresa nr. P.L.x. 25/2019 din 6 februarie  2019, înregistrată la comisie sub nr.4c-3/23 din 7 februarie 2019.

Senatul, în calitate de primă Cameră sesizată, respinge propunerea legislativă în şedinţa din 4 februarie 2019.

Consiliul Economic şi Social, în şedinţa din 09.10.2018 avizează nefavorabil proiectul de act normativ.


Consiliul Legislativ, cu avizul nr.1009/24.10.2018, avizează favorabil propunerea legislativă, cu observaţii şi propuneri.


Guvernul României, cu punctul de vedere nr.37 din 15.01.2019, nu susţine adoptarea acestei iniţiative legislative.


Propunerea legislativă are ca obiect de reglementare crearea unui cadru legal care să încurajeze operatorii economici să doneze instituţiilor sociale, în beneficiul persoanelor defavorizate, în anumite condiţii, produse alimentare, îmbrăcăminte, produse de igienă şi produse de curăţenie, în schimbul unor facilităţi fiscale.

Examinarea propunerii legislative a avut loc în şedinţa comisiei din 26 februarie 2019.

La şedinţa comisiei au participat, în calitate de invitaţi, din partea Ministerului Agriculturii şi Dezvoltării Rurale domnul Nica Ionuţ Cătălin - şef serviciu, iar din partea Ministerului Finanţelor Publice doamna Ştefan Adelina - consilier.  

Membrii comisiei au hotărât, cu majoritate de voturi, avizarea negativă a propunerii legislative cu amendamente respinse, prevăzute în anexa care face parte integrantă din prezentul aviz.

Prin obiectul de reglementare şi conţinutul său, propunerea legislativă face parte din categoria legilor ordinare.

În conformitate cu prevederile art.75 din Constituţia României, republicată, şi ale art.92 alin.(9) pct.1 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

PREŞEDINTE,
IULIAN IANCU
Şef birou,
Cristina Neicu

Consilier parlamentar, 

Ovidiu Fulga



















Anexă
Amendamente respinse 
	Nr. Crt.
	Text propunere legislativă
	Amendamente respinse/Autor
	Motivaţia susţinerii/

Motivaţia respingerii
	Cameră Decizională

	1
	Capitolul IV: Dispoziţii finale
	
	
	

	2
	____________
	Art.12. - Prin derogare de la prevederile art.1011 alin. (1) din Codul Civil, contractul de donaţie se încheie în formă scrisă sub semnătură privată.
Autor:Sitterli Ovidiu-Ioan  -  P.N.L.
	Motivaţia susţinerii:
_________________

Motivaţia respingerii:

Propunerea legislativă a fost respinsă.
	Camera Deputaţilor

	3
	Art. 12. - Anexele 1, 2 şi 3 fac parte integrantă din prezenta lege.
	Art. 13. - Anexele 1, 2 şi 3 fac parte integrantă din prezenta lege.

Autor:Sitterli Ovidiu-Ioan  -  P.N.L.
	Motivaţia susţinerii:

_________________

Motivaţia respingerii:

Propunerea legislativă a fost respinsă.
	Camera Deputaţilor

